da en da da da da sv da da en de da da da da da da da da da en da da sv en en nl en da da da da da da da da da da da da da
Guiden til det gode bogføringsprogram - Stevns Erhvervsråd
maj 1, 2014 | Virksomheden
Der er meget at holde styr på som virksomhedsejer, og bogføring er for nogen ikke den mest spændende del af det at drive virksomhed. Det er dog en vigtig del, og der findes mange online bogføringsprogrammer, der kan gøre det hele lidt mere enkelt. Her finder du en guide til et udpluk af dem.
e-conomic: Dette program er beregnet til små og mellemstore virksomheder. Grundmodulet indeholder både finans-, debitor-, kreditor- og fakturamodul, og du kan tilføje mere funktionalitet i takt med, at din forretning vokser.
Du kan prøve e-conomic gratis og uforpligtende i 14 dage, derefter er prisen 159 kroner om måneden. Du kan læse mere om e-conomic og tilmelde dig prøveperioden på : www.e-conomic.dk/regnskabsprogram
Visma SummaSummarum: Med SummaSummarum får du et nemt og brugervenligt regnskabsprogram. Her kan du nemt importere dine kontoudtog fra din Netbank og direkte over i programmets kassekladde, hvor din daglige finansbogføring sker. Det er nemt at lave tilbud, ordre og fakturaer i SummaSummarum, og du bestemmer selv designet og kan sende dem direkte med e-mail. Der er en gratis prøveperiode på 45 dage. Prisen ligger derefter på 86 kroner og op til 186 kroner alt efter hvilket abonnement, du vælger. Du kan læse mere på: http://www.visma.dk/Software/Regnskabprogrammer/SummaSummarum/Om-Summa/
Billys Billing: Med Billys Billing kan du sende fakturaer via din iPad eller computer og registre dine regninger via din smartphone. Momsfunktionen følger alle SKATs standarder og giver dig et her-og-nu overblik over, hvad du skylder i moms. Der er en gratis prøveperiode på 30 dage. Herefter er prisen 129 kroner, hvis du betaler per måned og 99 kroner, hvis du betaler for et år. Du kan læse mere på: billysbilling.dk/priser